ספר ירושלים (סדרת ספרים)

ספר ירושלים הוא סדרה של שישה ספרי עיון העוסקים בחקר ירושלים בתקופות שונות של ההיסטוריה. הסדרה הוצאה על ידי "המרכז לחקר תולדות ארץ ישראל ויישובה של יד בן-צבי והאוניברסיטה העברית בירושלים" וכוללת עשרות מאמרים שנכתבו על ידי אנשי אקדמיה ומומחי היסטוריה.

סדר הוצאת הספרים אינו לפי הכרונולוגיה ההיסטורית. הספרים שיצאו בסדרה כוללים את:
 התקופה המוסלמית הקדומה (יצא לאור ב-1987)
 התקופה הצלבנית והאיובית (יצא לאור ב-1991)
 התקופה הרומית והביזנטית (יצא לאור ב-1999)
 תקופת המקרא (יצא לאור ב-2000)
 תקופת המנדט (יצא לאור ב-2003)
 התקופה העות'מאנית (יצא לאור ב-2010)
 התקופה הממלוכית (יצא לאור ב-2012)
 "ספר ירושלים – התקופה העות'מאנית המוקדמת" טרם יצא לאור.

כל ספר נערך במבנה אחיד שכולל:
 תוכן עניינים
 פתח דבר
 מבוא
 פרקים
 נספחים (ביבליוגרפיה, איורים, מפות, מפתח אישים ומקומות)

מבוא 
ב-1956 יצא לאור הכרך הראשון של "ספר ירושלים" מראשיתה ועד חורבן הבית השני בעריכת מיכאל אבי-יונה ובהוצאת מוסד ביאליק והוצאת דביר. כוונת העורכים הייתה להוציא לאור סדרת ספרים על תולדות ירושלים לדורותיה, מיום היותה לעיר ועד לזמננו. בסופו של דבר לא יצאו ספרים נוספים בסדרה זו בידי העורכים והמוציאים הראשונים.

בשנות ה-80 קיבלה יד יצחק בן צבי את הזכויות להשלמת הוצאת הסדרה והמשימה הוטלה על "המרכז לחקר ארץ ישראל ויישובה של יד יצחק בן צבי והאוניברסיטה העברית בירושלים".

הספר מ-1957 שהוזכר לעיל כיסה חלקים גדולים מהספר "תקופת המקרא" של הסדרה החדשה ונשקל אם להתבסס עליו ולהרחיב ולעדכן אותו אולם לאחר דיונים בהנהלת הוצאת הסדרה לאור הוחלט לכתוב אותו מחדש.

ספרי הסדרה (לפי סדר הוצאה לאור)

קישורים חיצוניים 
 מפעל ספרי ירושלים, באתר יד יצחק בן-צבי

הערות שוליים 

הוצאת יד יצחק בן-צבי
ספרי ארץ ישראל
ספרי עיון בעברית